CELEX: 52006PC0032
Language: hu
Date: 2006-01-25
Title: Javaslat a Tanács határozata a tagállamok foglalkoztatáspolitikáira vonatkozó iránymutatásokról

AZ EURÓPAI KÖZÖSSÉGEK BIZOTTSÁGA
                                            Brüsszel, 25.1.2006
                                            COM(2006) 32 végleges
                                            2006/0010 (CNS)
                                  Javaslat
                      A TANÁCS HATÁROZATA
   a tagállamok foglalkoztatáspolitikáira vonatkozó iránymutatásokról
                        (előterjesztő: a Bizottság)
HU                                                                    HU
 ---pagebreak---                                             INDOKOLÁS
   A 2005-től működő új lisszaboni stratégia olyan új irányítási cikluson alapul, melyhez elvben
   2008-ig érvényben maradó integrált iránymutatás-csomag kapcsolódik. A gazdasági, szociális
   és környezetvédelmi dimenzióval rendelkező integrált iránymutatásokra alapozva alakították
   ki a tagállamok a növekedést és foglalkoztatást célzó, hároméves stratégiájukat meghatározó
   nemzeti reformprogramjaikat.
   Az elért haladásról szóló éves jelentés, valamint a Szerződés 128. cikkének (1) bekezdésében
   meghatározott eljárással összhangban elfogadásra kerülő, az éves jelentést kísérő közös
   foglalkoztatási jelentéstervezet előírja, hogy a Bizottságnak meg kell vizsgálnia a nemzeti
   reformprogramokat. A vizsgálat alapján az alábbi általános következtetések vonhatók le a
   nemzeti foglalkoztatáspolitikákra vonatkozóan:
   – valamennyi program nagy jelentőséget tulajdonít annak, hogy minél több személyt vonjon
      be és tartson meg a foglalkoztatásban, az erre vonatkozó hatékony eredmény biztosításának
      esélyei növekednének azonban, ha a programok életciklus-alapú megközelítésből
      indulnának ki annak érdekében, hogy megkönnyítsék a gyors foglalkoztatás-váltásokat a
      karrier során;
   – gyakran figyelmen kívül hagyják a munkavállalók és a vállalkozások
      alkalmazkodóképességének javítását célzó további intézkedések fontosságát; nagyobb
      figyelmet kellene fordítani a „rugalmas biztonság” („flexicurity”) feltételeinek
      megteremtésére, az adó- és ellátórendszerek közötti kapcsolatok javítására, valamint a
      szociális partnerek aktív bevonására;
   – annak ellenére, hogy elismerik a tudásalapú gazdaságokban szükséges képességfejlesztés
      kiemelt fontosságát, a politikai válaszlépésnek jobban kellene tükröznie a fokozott
      beruházások és a tényleges áttörés szükségességét;
   – a tagállamoknak annak biztosításával kell bizonyítaniuk az új lisszaboni stratégia iránti
      elkötelezettségüket, hogy a kiadások a lisszaboni stratégiát támogatják az állami tulajdon
      támogatása, valamint a szociális partnerek irányítási folyamatba történő bevonása révén.
   E következtetések megerősítik a jelenlegi, foglalkoztatáspolitikára vonatkozó
   iránymutatásokban meghatározott politikákat és reformprogramokat. A 128. cikk (2)
   bekezdésében meghatározott eljárási okok miatt a 2006-os iránymutatások érvényességét az
   Európai Parlamenttel, a Régiók Bizottságával, a Gazdasági és Szociális Bizottsággal, valamint
   a Foglalkoztatási Bizottsággal folytatott konzultációt követően tanácsi határozattal kell
   megerősíteni.
   A Bizottság nem tartja helyénvalónak a hároméves irányítási ciklus ezen szakaszában, hogy
   foglalkoztatási ajánlásokra vonatkozó javaslatot tegyen a Szerződés 128. cikkének (4)
   bekezdése értelmében, ehelyett felhívja a tagállamok figyelmét az elért haladásról szóló éves
   jelentésben szereplő, részletes országértékelésekben bemutatott prioritásokra és
   következtetésekre.
HU                                                2                                              HU
 ---pagebreak---                                                                2006/0010 (CNS)
                                                   Javaslat
                                       A TANÁCS HATÁROZATA
               a tagállamok foglalkoztatáspolitikáira vonatkozó iránymutatásokról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 128. cikke (2)
   bekezdésére,
   tekintettel a Bizottság javaslatára1,
   tekintettel az Európai Parlament véleményére2,
   tekintettel az Európai Gazdasági és Szociális Bizottság véleményére3,
   tekintettel a Régiók Bizottsága véleményére4,
   mivel:
   (1)     A lisszaboni stratégia 2005-ös reformja a növekedésre és foglalkoztatásra helyezte a
           hangsúlyt. Az európai foglalkoztatási stratégia foglalkoztatási iránymutatásai és az
           átfogó gazdaságpolitikai iránymutatások integrált csomag5 formájában kerültek
           elfogadásra, melynek esetében az európai foglalkoztatási stratégiának jut a vezető
           szerep a lisszaboni stratégia foglalkoztatási és munkaerőpiaci célkitűzéseinek
           megvalósításában.
   (2)     A foglalkoztatási iránymutatásokat és az átfogó gazdaságpolitikai iránymutatásokat
           csak háromévenként kell teljesen felülvizsgálni, a közbeeső évek során 2008-ig a
           frissítéseket erősen korlátozni kell.
   (3)     A Bizottság elért haladásról szóló éves jelentésében, valamint a közös foglalkoztatási
           jelentésben szereplő tagállami nemzeti reformprogramok vizsgálata azt mutatja, hogy
           a tagállamoknak összességében folytatniuk kell a foglalkoztatáspolitikai reformokat a
           2005–2008-as iránymutatásokban meghatározott prioritásokkal összhangban.
   (4)     Tekintettel az iránymutatás-csomag integrált jellegére, a tagállamoknak teljeskörűen
           végre kell hajtaniuk az átfogó gazdaságpolitikai iránymutatásokat,
   1
           HL C , , p. .
   2
           HL C , , p. .
   3
           HL C , , p. .
   4
           HL C , , p. .
   5
           HL L 205., 2005.8.6., 21. o. (Foglalkoztatáspolitikára vonatkozó iránymutatások) és 28. o. (Átfogó
           gazdaságpolitikai iránymutatások).
HU                                                     3                                                      HU
 ---pagebreak---    ELFOGADTA EZT A HATÁROZATOT:
                                               1. cikk
   A tagállamok foglalkoztatáspolitikáira vonatkozó iránymutatásokról szóló, 2005. július 12-i
   2005/600/EK tanácsi határozat mellékletében szereplő, a tagállamok foglalkoztatáspolitikáira
   vonatkozó, 2006-ban érvényes iránymutatásokat kell figyelembe venniük a tagállamoknak
   foglalkoztatáspolitikáik kialakítása során.
                                               2. cikk
   E határozatnak a tagállamok a címzettjei.
   Kelt Brüsszelben, -án/-én.
                                               a Tanács részéről
                                               az elnök
HU                                                4                                             HU